Lav et referat af nedenstående tekst:

Tekst:
Mange nordjyske unge har nu skrevet sig op til en tur med indsamlingsbøssen ved landsindsamlingen 3. Oktober til Røde Kors. Det affødte ros, da organisationens generalsekretær Anders Ladekarl besøgte Aalborg Katedralskole torsdag. Besøget skete for at understrege vigtigheden af de unges hjælp med det frivillige arbejde. - Jeg vil gerne give dem et indtryk af, hvordan verden hænger sammen, og hvad vi gør af forskel både ude og hjemme, sagde Anders Ladekarl, der var glad for tilslutningen i Aalborg. - Vi har fået hundredvis af nye indsamlere. Det er helt fantastisk at høre, hvordan de unge engagerer sig og gerne vil hjælpe, sagde han. - Giver meget To af eleverne på gymnasiet var ekstra begejstrede for dagens besøg. - Det giver os så meget, også at kunne være med til at køre en kampagne her på skolen og være fælles om at støtte den her gode sag, lød det fra Thea, der er Røde Kors-ambassadør på uddannelsen sammen med Thit. - Jeg er sikker på, at vi nok skal få mange ekstra tilmeldinger i år, nu hvor Anders Ladekarl har været forbi på skolen, sagde Thit. Og det er også håbet fra generalsekretæren - for der er altid plads til flere indsamlere, lød det: - Jo flere der samler ind, des mere kan vi lave ude i verden.

Referat:
Som en del af optakten til efterårets indsamling var Røde Kors' generalsekretær torsdag rundt på flere nordjyske gymnasier.